Bismarck
        
         (by i North Dakota, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Bismarck er hovedstad i delstaten North Dakota i USA, og ligger ved elven Missouri. Byen har 72 865 innbyggere (2017), og er et handelssentrum midt i hvetebeltet. Produksjon og distribusjon av råolje og kull er viktige næringer.
Byen ble grunnlagt som Edwinton i 1872, som det vestlige endepunkt for Northern Pacific Railroad før den forserte Missourielven. I 1873 ble byens navn endret til Bismarck, til ære for den tyske kansleren Otto von Bismarck. Byen ble hovedstad for Dakota Territory i 1883 og for den nye delstaten North Dakota i 1889. Bismarck ble et kommersielt sentrum for gullrushet i Black Hills i 1870-årene. Les mer i Store norske leksikon North Dakota USAs geografi USAs befolkning USAs historie Økonomi og næringsliv i USA